user
မှိုစားပြီး စိတ်ဖောက်ပြန်ခြင်းနှင့်၊ ကိုယ့်ကိုယ်သတ်သေတယ်ဆိုတာတွေဟာ တကယ်ဖြစ်နိုင်မလား။
assistant
ဖြစ်နိုင်ချေရှိတယ်။ 
ဒီမှိုဟာ ဟင်းချက်တဲ့နေရာမှာ သုံးတဲ့မှိုမဟုတ်ပါဘူး
Magic mushrooms တွေကို Shrooms တွေလို့လည်းခေါ်ကြတယ်။ သူက မှိုအမျိုးစားတစ်ခုတည်းကိုခေါ်တာမဟုတ်ဘဲ psilocybin (ဆီလိုဆိုင်ဘင်) ဆိုတဲ့ ဓာတ်တစ်မျိုးပါတဲ့ မှိုတွေကိုပြောတာပါ။  ထိုမှို တွေမှာပါတဲ့ အဲ့ဒီဓာတ်က စိတ်ပိုင်းဆိုင်ရာ အလုပ်လုပ်ပုံကိုပြောင်လဲးစေနိုင်ပြီး hallucination လို့ခေါ်တဲ့ တကယ်မရှိတာတွေကို မြင်စေနိုင်ပါတယ်။ စိတ်ရဲ့ အလုပ်လုပ်ပုံကိုပြောင်းစေတယ်ဆိုတာမှာတော့ ကောင်းတာရော ဆိုးတာရောနှစ်ခုလုံးဖြစ်နိုင်တယ်။ ဆေးဝါးအနေနဲ့ ကုသလို့ရနိုင်မယ် ဒါမှမဟုတ် ဦးနှောက်ရဲ့ စွမ်းရည်ကို မြှင့်တင်ပေးနိုင်မယ်လို့ ယုံကြည်ကြတယ်၊ စမ်းလည်းစမ်းသပ်နေကြတယ်။ ဒါပေမယ့် တကမ္ဘာလုံးနီးပါးလောက်မှာ ဒီမှိုတွေက တရားမဝင်ဘူး။ မှိုစားရင် စိတ်က နေလို့ကောင်းပြီးလွင့်မြောနေမယ်၊ တကယ်မရှိတာတွေ မြင်ရ ကြားရတာတွေဖြစ်နိုင်တယ်၊ အတွေးအခေါ်တွေပြောင်းသွားစေနိုင်တယ်၊ ဘာသာရေးအားကောင်းသူတွေမှာ ဘာသာရေးနဲ့ပတ်သက်ပြီး ဉာဏ်အလင်းပွင့်တယ်ဆိုတာမျိုးတွေထိတောင် ဖြစ်နိုင်ပါတယ်။ ဒါပေမယ့် စိတ်ပိုင်းဆိုင်ရာကို တော်တော်လေး နက်နက်ရှိုင်းရှိုင်းထိုးဖောက် သက်ရောက်နိုင်တဲ့အမျိုးအစားဖြစ်လို့ စိတ်က ပုံဖော်သမျှမြင်ပြီး ကြောက်ရွံ့တုန်လှုပ်နေတာ၊ စိတ်ကိုက အလိုလိုကြောက်လန့်နေတာ ဒါမျိုးတွေလည်း ဖြစ်နိုင်တယ်။ မှိုကို အခြောက်ခံစားတာ၊ အမှုန့်လုပ်စားတာ၊ အရည်စိမ်သောက်တာ စသဖြင့် မျိုးစုံစားကြတယ်။ စားပြီး မိနစ် ၃၀ လောက်ကနေ သူ့သက်ရောက်မှုကို ခံစားရမယ်။ သက်ရောက်မှုကြာချိန်က ၄နာရီကနေ ၆နာရီလောက်ဖြစ်မယ်။
ဒါပေမယ့် နောက်ဆက်တွဲရှိသေးတယ်။ ကမ္ဘာပေါ်မှာ ဆေးပညာဖွံ့ဖြိုးတိုးတက်မှုနဲ့ပတ်သက်ရင် ထိပ်တန်းမှာရှိနေတဲ့ John Hopkins University က ဒီအမှိုအမျိုးအစားတွေကို ဆေးကုသတဲ့နေရာမှာ အသုံးပြုဖို့ သေသေချာချာလေ့လာနေတယ်။ ဦးနှောက်နဲ့ အာရုံကြောပြဿနာတွေ၊ စိတ်ရောဂါတွေကို ကုသတဲ့နေရာမှာ ဒါကိုအသုံးပြုနိုင်တဲ့ အလားအလာတွေရှိတယ်။

ကောက်နှုတ်ချက်။ ။ Dr. Thurein Hlaing Win ရဲ့  Aug, 2023 မှာရေးထားတဲ့ content တပုဒ်မှ ကောက်နှုတ်ဖော်ပြထားပါတယ်